जबरदस्ती धर्म परिवर्तन इस देश की प्रकृति के विरुद्ध है। इस मिटटी में उपजे किसी भी सम्प्रदाय में इसे सही नहीं ठहराया गया है। लेकिन जो लोग दस साल पचास साल या इससे भी पहले अपना धर्म छोड़ कर चले गए थे उन्हें वापिस लाने के प्रयास कतई बन्द नहीं होने चाहिए। यद्यपि यह सब भी परस्पर सहमति और सोहार्द में ही होना चाहिए। हालाँकि यह भी सर्वसिद्ध सत्य है कि 99 प्रतिशत से ज्यादा हिन्दू लालच और भय से ही ईसाई और मुसलमान बनाये गए हैं। यह सब जानते हुए भी समाज में परस्पर स्नेह, विश्वास और सौहार्द बनाये रखने के लिए हिन्दू संगठन जोर जबरदस्ती का कभी सहारा नहीं लेते हैं। सरकार को इन राजनैतिक दलों की दादागिरी के आगे बिलकुल नहीं झुकना चाहिए बल्कि लोकतन्त्र की स्वस्थ परम्परा के अनुसार इस मुद्दे को जनता के बीच ले जाना चाहिए। केंद्र सरकार को भी याद रखना होगा कि विकास के साथ साथ देश ने और बहुत सारे जख्म ठीक करने के उदेश्य से श्री मोदी को दिल्ली भेजा है। हिन्दू सङ्गठनों को भी धैर्य और सावधानी का सहारा लेने की आवशयकता है। अपने सामाजिक और राजनैतिक नेतृत्व पर विश्वास रखना होगा। मौन साधना के इस पथ में शोर-शराबा तो वैसे ही शोभा नहीं देता।